EkBass/fiwiki-20250220-pages-articles huggingface dataset:
From Here to Eternity

From Here to Eternity on Iron Maidenin toinen single albumilta Fear of the Dark (1992). Kappale on neljäs ja ajankohtaisin jatkuvassa "Charlotte the Harlot" -saagassa. Muut saagan kappaleet ovat "Charlotte the Harlot," "22 Acacia Avenue" ja "Hooks in You". Ne kertovat Charlottesta, joka menee kohtalokkaalle moottoripyöräajelulle paholaisen kanssa. Cover Chuck Berryn "Roll Over Beethovenista" sisältää puhutun intron ja sen nimi on muutettu "Roll Over Vic Vellaksi", yhtyeen pitkäaikaisen roudarin ja ystävän Vic Vellan mukaan. Single nousi Britannian listasijalle 21. ==Kappaleet== === 7" vinyyli === # # === 7" kuva vinyyli === # # === 12" vinyyli === # # # === CD maxi single === # # # # == Soittajat == *Bruce Dickinson – laulu *Dave Murray – kitara *Janick Gers – kitara, taustalaulu *Steve Harris – bassokitara, taustalaulu *Nicko McBrain – rummut == Lähteet == Luokka:Iron Maidenin kappaleet Luokka:Vuoden 1992 kappaleet
Rune Olijnyk

Rune Olijnyk (s. 27. joulukuuta 1968) on entinen norjalainen mäkihyppääjä, joka kilpaili kansainvälisellä tasolla 1990-luvun taitteessa. Olijnyk saavutti Val de Fiemmen MM-kilpailuissa 1991 hopeaa suurmäessä. Hän hävisi kilpailun voittaneelle Franci Petekille 1,2 pistettä. Normaalimäessä Olijnyk sijoittui 20:nneksi ja kuului joukkuemäessä neljänneksi sijoittuneeseen Norjan joukkueeseen. Albertvillen olympialaisissa 1992 hän oli mukana joukkuemäessä seitsemänneksi sijoittuneessa Norjan joukkueessa. Olijnykin paras sijoitus mäkihypyn maailmancupin osakilpailussa oli neljäs sija Holmenkollenilla maaliskuussa 1991. == Lähteet == * Luokka:Norjalaiset mäkihyppääjät Luokka:Vuonna 1968 syntyneet Luokka:Elävät henkilöt
Isoseepranuoliainen

Isoseepranuoliainen (Syncrossus helodes) on aasialainen kala, myös yleinen akvaarioissa. Se kasvaa enimmillään noin 30-senttiseksi. Sopiva veden lämpötila on sille noin 25 astetta (24−30). Akvaarioissa se on aggressiivinen muita kaloja kohtaan. Sillä on monipuolinen ruokavalio.Helsingin akvaariokeskus ==Lähteet== Luokka:Akvaariokalat Luokka:Piikkinuoliaiset
Kent Johanssen

Kent Johanssen (s. 30. kesäkuuta 1970) on entinen norjalainen mäkihyppääjä, joka kilpaili maailmancup-tasolla vuosina 1989–1997. Johanssen saavutti nuorten MM-kilpailuissa joukkuemäen hopeaa Saalfeldenissä 1988. Seuraavana vuonna hän voitti Hamarissa järjestetyissä nuorten MM-kilpailuissa kultaa normaalimäessä ja pronssia joukkuekilpailussa. Val di Fiemmen MM-kilpailuissa 1991 hän sai hopeaa normaalimäessä 0,9 pistettä Heinz Kuttinille hävinneenä. Lisäksi hän oli suurmäessä 24. ja joukkuekilpailussa Norjan joukkueen mukana neljäs. Johanssen sijoittui maailmancupin osakilpailuissa kaksi kertaa kolmen parhaan joukkoon: hän oli kaudella 1988–1989 toinen Planican ja kolmas Holmenkollenin suurmäen kilpailuissa. == Lähteet == * Luokka:Norjalaiset mäkihyppääjät Luokka:Vuonna 1970 syntyneet Luokka:Elävät henkilöt
Phantom Planet Is Missing

Phantom Planet Is Missing on yhdysvaltalaisen alternative rock -yhtye Phantom Planetin esikoisalbumi vuodelta 1998. Albumin julkaisijana toimi mm. Guns N' Rosesin levyjä julkaiseva Geffen Records. Albumin tuottivat Mark Endert, Paul Fox, Lee Popa ja myös yhtye oli mukana. Laulaja Alex Greenwald sävelsi levyn viimeisen kappaleen, Sleep Machinen, päässään haastattelussa televisiossa. == Kappaleet == #I Was Better Off #So I Fall Again #Reclenty Discressed #Can't Take It #The Local Black And Red #Don't Get Down #Dying The Silence #Down In A Second #Lisa (Doesn't It Hurt You?) #Rest Easy #Sleep Machine == Kokoonpano == * Alex Greenwald - laulu * Jacques Brautbar - soolo- ja rytmikitara, taustalaulu * Sam Farrar - basso, taustalaulu * Jason Schwartzman - rummut, taustalaulu Luokka:Vuoden 1998 esikoisalbumit Luokka:Phantom Planetin albumit
Konkka

Konkka on suomenkielinen sukunimi. Nimen kantajia ovat tai ovat olleet muiden muassa: * Anita Konkka (s. 1941), kirjailija, Juhani ja Anja Konkan tytär * Anja Konkka (o.s. Koistinen, 1917−1964), kuvataiteilija * Juhani Konkka (myös Juha Konkka, salanimi Urho Torikka, 1904−1970), kirjailija, toimittaja ja kääntäjä, Anja Konkan puoliso * Unelma Konkka (1921–2011), inkeriläissyntyinen kansanperinteen tutkija ja kirjailija, Juhani Konkan sisar.
Hevonpää (Halikko)

Hevonpää on kylä Halikon eteläosissa lähellä Paimion rajaa. Kylä sijaitsee 110-tien eteläpuolella ja sen alueella on Hevonpään ampumarata. Valtaosa kylästä on mäkistä metsämaisemaa, jonne kylän harvat asunnot ja maatilat on rakennettu. Hevonpään pohjoisosa on peltoa, joka rajoittuu kylän rajana olevaan Vainionjokeen. Hevonpää on perustettu varhaiskeskiajalla, sillä se on kuulunut suomalaisen vero-oikeuden piiriin. Varhaisin maininta Hevonpäästä on kuitenkin vasta vuodelta 1471. Kylä on kuulunut Paimiossa olevalle Viksbergin kartanolle, jonka nimi oli Hevonpää 1700-luvulle saakka. Kylän kantatilat Ylistalo ja Alastalo ovat myöhemmin itsenäistyneet ja jääneet kunta- asetuksessa 1866 Halikon puolelle. ==Lähteet== Luokka:Halikon kylät
Polaroid (albumi)

Polaroid on yhdysvaltalaisen hard rock -yhtye Phantom Planetin kokoelma- albumi, joka sisältää ylijäämäkappaleita yhtyen esikoisalbumin Phantom Planet Is Missing nauhoituksista. Albumi on saatavilla ainoastaan yhtyeen kotisivuilta. == Kappaleet == #Reprise #Simon #Break It Off #Candlewax #Powered By Scotch #Can't You See Me Now? #Recently Distressed #So I Fall Again #Asteroid G #Lava Light #Dying in the Silence #Last Glance #Darker Shade #Bust a Move #Please Apply Yourself to Me Sweetly #Rise the Setting Star #Devon's Rejection #Invasion of the Sunlight Snachtchers #Nightmare #Grip #She's Gone #Winter Wonderland == Kokoonpano == * Alex Greenwald – laulu * Jacques Brautbar – soolo,- rytmikitara, taustalaulu * Sam Farrar – basso, taustalaulu * Jason Schwartzman – rummut, taustalaulu Luokka:Vuoden 1999 kokoelma-albumit Luokka:Phantom Planetin albumit
The Guest

The Guest on yhdysvaltalaisen hard rock -yhtye Phantom Planetin studioalbumi vuodelta 2002. Albumi oli kaupallinen menestys ja yhtyeen kansainvälinen läpimurto. Levy oli viimeinen studiojulkaisu rumpali Jason Schwartzmanin kanssa, joka erosi yhtyeestä kiertueen päätyttyä. Albumin hitti ”California” on ollut myös O.C.- ja Smallville-televisiosarjojen tunnuskappale. == Kappaleet == # # # # # # # # # # # # === 2CD Limited Edition === # # # == Kokoonpano == * Alex Greenwald – laulu * Jacques Brautbar – soolo- ja rytmikitara, taustalaulu * Sam Farrar – basso, taustalaulu * Jason Schwartzman – rummut, taustalaulu === Tuotanto === * Tchad Blake – tuottaja, äänittäjä, miksaaja * Mitchell Froom – tuottaja * Jacquie Blake – äänittäjä * Bob Ludwig – masteroija * Detourists – musiikkiohjelmointi == Arviot == * Allmusic: http://www.allmusic.com/album/r572443 * Rolling Stone: http://www.rollingstone.com/artists/phantomplanet/albums/album/114678/review/5946143/the_guest == Lähteet == == Aiheesta muualla == * The Guest discogs.com-sivustolla Luokka:Vuoden 2002 albumit Luokka:Phantom Planetin albumit
Glenn Morris

Glenn Edgar Morris (18. kesäkuuta 1912 Simla, Colorado - 31\. tammikuuta 1974) oli yhdysvaltalainen yleisurheilija, kymmenottelun olympiavoittaja Berliinissä 1936, sittemmin elokuvanäyttelijä. Ennen olympiavuotta Morris tunnettiin parhaiten 400 metrin aitajuoksijana. Alkuvuodesta hän kokeili kymmenottelua saavuttaen 7 576 pistettä ja myöhemmin Yhdysvaltain mestaruuskisoissa 7 880. Jälkimmäinen pistemäärä ylitti maailmanennätyksen, mutta IAAF ei jostakin syystä sitä hyväksynyt. Berliinin olympialaisissa Morris otteli uransa kolmannen ja viimeisen ottelun. Hän teki tasaisen sarjan vailla heikkouksia ja sai ME:n virallisestikin nimiinsä tuloksella 7 900 pistettä. Hopeamitalisti hävisi lähes 300 pisteellä, joten voitto oli selvä. Olympialaisten aikana Morrisilla oli tiettävästi suhde elokuvaohjaaja Leni Riefenstahlin kanssa. Kisojen jälkeen hän lopetti urheilu-uransa ja ryhtyi näyttelijäksi. Hän oli neljäs olympiaurheilija, joka päätyi esittämään Tarzania. Toisessa maailmansodassa Morris palveli Yhdysvaltain laivastossa Tyynenmeren sotanäyttämöllä. ==Lähteet== Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiavoittajat Luokka:Yhdysvaltalaiset näyttelijät Luokka:Vuonna 1912 syntyneet Luokka:Vuonna 1974 kuolleet
Ahveniston maauimala

Ahveniston maauimala on Hämeenlinnassa Ahveniston kaupunginosasa sijaitseva maauimala, joka rakennettiin vuoden 1952 Helsingin olympialaisia varten. Maauimalassa kilpailtiin nykyaikaisen viisiottelun uintikilpailut. Uimala sijaitsee Ahvenistonharjun rinteessä Ahvenistonjärven vieressä. Maauimala poistettiin käytöstä vuonna 1985, koska se ei enää pitänyt vettä eikä täyttänyt viranomaisvaatimuksia. Uimalan kohtalosta käytiin keskustelua moneen otteeseen. Sen kunnostamisen lisäksi ehdotettiin muun muassa maauimalan purkamista sekä sen täyttämistä hiekalla tai betonikannen rakentamista uima- altaan päälle. Museovirasto kuitenkin vaati, että maauimala rakennetaan uudelleen alkuperäiseen käyttötarkoitukseensa.Martikainen, Reijo 14.9.2008 (luettu 16.11.2008) Vuonna 1995 maauimala julistettiin suojelukohteeksi Hämeenlinnan vihreiden vaatimuksesta. Uimala oli kuitenkin täytetty ympäristölautakunnan luvalla vedellä 5–10 kertaa vuodessa eri tapahtumia varten, mutta siinä ei sallittu yleisöuinteja, vaan allas täytettiin viereisestä Ahvenistonjärvestä juuri ennen tapahtumaa ja tyhjennettiin järveen välittömästi tapahtuman jälkeen.Hämewiki (luettu 27.7.2014) Opetusministeriön alainen valtion liikuntaneuvosto esitti maauimalan kunnostamiseen 700 000 euron rahoitusta. Liikuntaneuvosto arvioi hankkeen kokonaiskustannuksiksi 2,2 miljoonaa euroa. Hämeenlinnan kaupunki itse varasi vuoden 2008 budjettiinsa 700 000 euroa maauimalan kunnostamiseen sillä ehdolla, että hankkeeseen saataisiin ulkopuolista rahoitusta kaksi kolmannesta. Urheiluministeri Paavo Arhinmäki lupasi vuonna 2012 valtion osallistuvan uimalan remonttiin.Yle Uutiset 22.8.2012 (luettu 22.8.2012)Hämeen Sanomat 23.10.2008 (luettu 16.11.2008) Maauimalan remontti alkoi vuonna 2013Yle Uutiset 26.6.2012 (luettu 26.6.2012) ja se avattiin uudelleen yleisölle 26.7.2014YLE Uutiset 26.7.2014 (luettu 27.7.2014)Helsingin Sanomat 27.7.2014 (luettu 27.7.2014)Hämeenlinnan kaupunki (luettu 27.7.2014). == Lähteet == == Aiheesta muualla == Luokka:Hämeenlinnan urheilupaikat Luokka:Nykyaikainen viisiottelu kesäolympialaisissa 1952 Luokka:Maauimalat Luokka:Ahvenisto
Eddie’s Archive

Eddie’s Archive on brittiläisen heavy metal -yhtyeen Iron Maidenin boksi, joka julkaistiin 16. marraskuuta 2002. Boksin metallisessa kannessa on yhtyeen maskotti Eddie. Boksi sisältää kolme CD:tä, Iron Maidenin sukupuun ja shottilasin. Sukupuu on päivitetty A Real Dead Onen versiosta. Eddie’s Archive julkaistiin alun perin rajoitettuna painoksena ja sukupuu oli numeroitu. Laajan kysynnän vuoksi Eddie’s Archive julkaistiin uudelleen vuonna 2003. Uudelleenjulkaisussa boksin kuvioiden väri vaihdettiin sinisestä punaiseen ja sukupuuta ei numeroitu. ==Albumit== # The BBC Archives # Beast over Hammersmith # Best of the 'B' Sides == Lähteet == ==Aiheesta muualla== * Eddie's Archiven tietoja * Informaatiota Iron Maidenin uusintajulkaisuista Luokka:Iron Maidenin albumit Luokka:Vuoden 2002 albumit Luokka:Musiikkiboksit
James Bausch

James Aloysius Bernard Bausch (29. maaliskuuta 1906 Marion, Etelä-Dakota – 9. heinäkuuta 1974 Hot Springs, Arkansas) oli yhdysvaltalainen kymmenottelija ja olympiavoittaja Los Angelesissa 1932. Bausch opiskeli Kansasin yliopistossa, missä hän oli tähtipelaaja sekä amerikkalaisessa jalkapallossa että koripallossa. Olympialaisten ennakkosuosikki oli maailmanennätysmies Akilles Järvinen. Bauschin ennätys oli 8 022, yli 200 pistettä ME:tä heikompi. Ensimmäisen kilpailupäivän jälkeen johdossa oli lopulta neljänneksi jäänyt intiaanisukuinen Wilson Charles. Toisena päivänä Bausch siirtyi johtoon hypättyään seivästä tasan neljä metriä. Keihäänheitossa Bausch heitti yli viisi metriä normaalitulostaan pidemmälle ja johti selvästi ennen viimeistä lajia. 1 500 metrin juoksussa raskastekoinen Bausch ei pärjännyt, mutta jakoi voimansa taktisesti viisaasti ja voitti, vaikka hävisi Järviselle tasan puoli minuuttia. Bauschin tulos oli uusi maailmanennätys 8 462,23 pistettä. Myös Järvinen ylitti entisen ennätyspistemäärän. Erikoista oli, että kaikilla myöhemmin käytössä olleilla pistetaulukoilla Järvinen olisi voittanut kultaa. Sama kohtalo hänellä oli neljä vuotta aiemminkin. ==Lähteet== Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiavoittajat Luokka:Vuonna 1906 syntyneet Luokka:Vuonna 1974 kuolleet
Ilvesjoki (joki)

Ilvesjoki on Karviassa ja Kurikassa entisen Jalasjärven kunnan Ilvesjoen kylässä virtaava noin 35 kilometriä pitkä joki. Joki saa alkunsa kahdesta puronhaarasta Karvian alueella. Ala-Koskuella joki yhtyy Koskutjoen kanssa Mustajoeksi. Ilvesjoentien kohdalta Myllypadolle joessa on paikoin suvantoja ja koskia. Talousvetenä joen vettä ei käytetä. Vedenlaatua joessa on tutkittu ainoastaan alaosassa. Vesi on ollut vuosina 1975, 1988 ja 2000 tehtyjen yksittäisten vedenlaatutietojen mukaan ravinne- ja humuspitoista, tummaa väriltään sekä lievästi hapanta tai hapanta. Peltoa joen valuma-alueesta on suunnilleen 14 prosenttia. Lisäksi suurin osa pelloista sijaitsee joen varrella. Suuret määrät peltoviljelystä aiheutuvia kuivatusvesiä johdetaan jokeen. Ilvesjoen alaosan alueella sijaitsevat Vapon Alkkian turvetuotantoalue kooltaan 261 hehtaaria sekä Ilvesneva-niminen suoalue. Vasikkaluoman−Liikaluoman alueella sijaitsevat puolestaan 90 hehtaarin Korvajärvennevan ja 105 hehtaarin Vasikkanevan turvetuotantoalueet. Ilvesjokeen johdetaan 541,3 hehtaarin alueelta turvetuotannon vesiä. Joessa tavataan haukia, ahvenia, luonnontaimenia sekä rapuja. Kalastuksellisesti joen merkitys on keskinkertainen. == Lähteet == Luokka:Kurikan joet Luokka:Kyrönjoen vesistö
Helge Løvland

Helge Andreas Løvland () oli norjalainen kymmenottelija, olympiavoittaja Antwerpenissa 1920. Løvland teki olympialaisissa sarjan 12,0–628–11,19–165–54,8–16,2–37,34–320–48,06–4.48,6, mistä kertyi 6 804,35 pistettä. Hänen voittonsa oli niukka, vain alle 34 pistettä. Pistemäärä olisi nykytaulukolla alle 6 000 pistettä. Hän otti osaa myös viisiotteluun sijoittuen viidenneksi. Myöhemmin Løvland työskenteli upseerina ja Norjan puolustusvoimien urheiluneuvoston puheenjohtajana vuosina 1948–1955. ==Lähteet== Luokka:Norjalaiset yleisurheilun moniottelijat Luokka:Norjalaiset olympiavoittajat Luokka:Vuonna 1890 syntyneet Luokka:Vuonna 1984 kuolleet
Thomas Francis Kiely

Thomas "Tom" Francis Kiely (25. elokuuta 1869 - 6\. marraskuuta 1951) oli irlantilainen yleisurheilija, kymmenottelun olympiavoittaja Saint Louisissa 1904. Vuoden 1904 olympialaisten kymmenottelu poikkesi jonkin verran nykyisestä. Lajeina olivat 100 jaardin juoksu, kuulantyöntö, korkeushyppy, 880 jaardin kävely, moukarinheitto, seiväshyppy, 120 jaardin aitajuoksu, painonheitto, pituushyppy ja mailin juoksu. Kaikki kymmenen lajia käytiin saman päivän aikana. Kiely voitti kilpailun yli sadan pisteen erolla tuloksella 6 036. Kiely oli kisojen aikaan jo 34-vuotias. Ison-Britannian joukkue tarjosi hänelle ilmaista kisamatkaa, samoin kuin amerikkalaiset sponsorit. Vannoutuneena nationalistina hän kuitenkin päätti edustaa itseään ja kotimaataan Irlantia. Yhdysvalloissa hänelle tarjottiin useita kertoja mahdollisuutta liittyä joko Ison-Britannian tai Yhdysvaltain joukkueeseen, mutta Kiely kieltäytyi näistä kaikista. Irlanti ei tuohon aikaan ollut itsenäinen eikä edes KOK:n jäsen, joten mitalitilastoissa Kielyn kultamitali meni Ison-Britannian piikkiin. ==Lähteet== Luokka:Brittiläiset olympiavoittajat Luokka:Brittiläiset yleisurheilun moniottelijat Luokka:Vuonna 1869 syntyneet Luokka:Vuonna 1951 kuolleet
Hanhilampi (Sanginkylä)

Hanhilampi on pieni lampi Utajärven kunnan Sanginkylässä. Se sijaitsee Sanginjärven länsipuolella ja hieman suuremmasta Ahvenlammesta noin 700 metriä kaakkoon. ==Lampimaisema== Lammessa ei ole laskuojaa eli se saa vetensä ympäröiviltä soilta. Lammen rannat ovatkin kokonaan suota, mutta sen pohjoispuolella on Hanhiselkä-niminen kangas. Idän ja koillisen suunnassa on myös kankaita. Sieltä lammelle tulee seututie 837:ltä Maaselän kohdalta Isolle Karvasjärvelle päin lähtevän metsäautotien sivuhaara. Sanginjärven kylähistorian mukaan tältä suunnalta valmisteltiin aikoinaan Sanginjärven länsipuolitse tieyhteyttä, mutta hanke kariutui. Lammen ympäristö on asumaton. Vaikka lampi on pieni, siinä on ahventa ja haukea. Siellä käyvät varsinkin pilkkijät talvisin, koska lammen lähettyviltä menee moottorikelkkareitti. ==Lähteet== * Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s. ISBN 952-91-2823-1 Luokka:Utajärven järvet
Tarahumarat

Tarahumarat eli omalla kielellään rarámurit ovat meksikolainen alkuperäiskansa. Heitä on noin 50 000 pääasiassa Chihuahuan alueilla. Tarahumarojen oma kulttuuri on säilynyt hyvin, ja heidät tunnetaan varsinkin juoksuperinteestään.The Tarahumara Indians Heidän tesgüino-oluensa on edelleen suosittua. Heidän uskonnossaan sekoittuvat omien perinteiden ja kristinuskon vaikutus. Sekä perinteistä että nykyajan länsimaista vaatetusta käytetään. Tarahumarat puhuvat uto-atsteekkisiin kieliin kuuluvaa tarahumaran kieltä, josta on olemassa eri muotoja. Suuri osa puhujista kuitenkin taitaa myös ainakin jonkin verran espanjaa.Ethnologue report for Tarahumara Nykyisin ongelmana tarahumaroilla on koulutuksen ja terveyspalvelujen puute. Monet jäävät täysin ilman koulutusta, ja lukutaidottomien osuus on yli puolet. == Lähteet == * Tarahumara.com.mx , === Viitteet === ==Aiheesta muualla== Luokka:Meksikon alkuperäiskansat
Sikavuori

Sikavuori on 145,5 metriä korkea mäki Kurikan eteläosassa entisen Jalasjärven kunnan alueen keskiosassa. Mäki sijaitsee Koskuen kylässä, tarkemmin Ala- Koskuella. Mäen itäpuolella sijaitsee Vesineva-niminen turvetuotantoalue. Sikavuoren länsipuolella sijaitsee Mustikkakallio-niminen kallioalue. Sikavuori on kalliomaata, jonka perään on mannerjäätikön vetäytyessä syntynyt moreenihäntä. Sikavuoren kivikkoisella laella sijaitsee nykyisin laho kolmiomittaustorni. == Kuvia == Kuva:Sikavuori Jalasjärvi 2.jpg|Maastoa Sikavuoren laella. Metsän takana sijaitsee Vesineva. Kuva:Sikavuori Jalasjärvi 3.jpg|Siirtolohkare Sikavuoren laella. == Lähteet == Luokka:Jalasjärven luonto Luokka:Suomen mäet
Nauha (voimisteluväline)

thumb|Cervenkova esiintyy nauhan kanssa Nauha on yksi vanhimmista rytmisen kilpavoimistelun välineistä. Se on kepin päässä oleva kuusi metriä pitkä silkkinen nauha. Juniorit käyttävät joskus myös viisimetristä nauhaa. Sen leveys on 4-6 cm ja paino 35 grammaa. Keppi on ainakin sentin levyinen ja 50-60 cm pitkä. Sitä voi käyttää erilaisissa esityksissä. == Aiheesta muualla == *Rytmisen voimistelun historiaa TUL Luokka:Urheiluvälineet Luokka:Rytminen voimistelu
Fritz Schwab

Erich Arthur Fritz Schwab (31. joulukuuta 1919 Berliini, Saksa – 24. marraskuuta 2006) oli sveitsiläinen kilpakävelijä ja olympiamitalisti. Schwab saavutti hopeaa 10 000 metrin kävelyssä Oslon EM-kilpailuissa 1950 ajalla 47.03,6. Lontoon 1948 olympialaisissa hän sai pronssia ajalla 46.00,2. Brysselin EM-kilpailuissa 1950 hän voitti kultaa ajalla 46.01,8. Helsingin 1952 olympialaisissa hän sai hopeaa ajalla 45.41,0 voitettuaan jopa juoksuksi menneessä loppukirissä Neuvostoliiton Bruno Junkin. Laji oli tuolloin viimeisen kerran olympiaohjelmassa. Bernin EM-kilpailuissa 1954 hän sijoittui vielä kahdeksanneksi ajalla 47.21,6. Myös EM-kilpailuissa laji korvattiin Bernin kisojen jälkeen 20 kilometrin kilpailulla. Fritz Schwabin isä Arthur Schwab oli 50 kilometrin kävelyn olympiamitalisti. ==Lähteet== * * * * Luokka:Sveitsiläiset kävelijät Luokka:Sveitsiläiset olympiamitalistit Luokka:Vuonna 1919 syntyneet Luokka:Vuonna 2006 kuolleet
Tebbs Lloyd-Johnson

Tebbs Lloyd-Johnson (7. huhtikuuta 1900 – 26. joulukuuta 1984) oli brittiläinen kilpakävelijä ja olympiamitalisti. Lloyd-Johnson saavutti pronssia 50 kilometrin kävelyssä Lontoon 1948 olympialaisissa ajalla 4.48.31. Hänellä oli tuolloin ikää 48 vuotta. ==Lähteet== * * Luokka:Brittiläiset kävelijät Luokka:Brittiläiset olympiamitalistit Luokka:Vuonna 1900 syntyneet Luokka:Vuonna 1984 kuolleet
Yleisgeminaatio

Yleisgeminaatio on hyvin monissa suomen kielen murteissa esiintyvä ilmiö, jossa konsonantit kahdentuvat eli geminoituvat lyhyen painollisen (tai sivupainollisen) vokaalin ja pitkän painottoman vokaalin (tai diftongin) välissä, esim. tullee tuppaan satteella. Ilmiö on yleinen savolais-, kaakkois-, keski- ja pohjoispohjalais- sekä peräpohjalaismurteissa.Lyytikäinen 2020, s. 22–23 Savolaismurteiden alueista sen ulkopuolelle jäävät kuitenkin Etelä-Pohjanmaan Järviseutu ja Päijät-Hämeen murteiden alue lukuun ottamatta Jyväskylän seutua, missä yleisgeminaation esiintyminen on horjuvaa. Kyseessä on ilmeisesti suhteellisen uusi ilmiö, sillä 1500-luvulla Savosta Skandinaviaan lähteneiden siirtolaisten jälkeläiset, metsäsuomalaiset, eivät tunteneet sitä. Kirja- ja yleiskielessä yleisgeminaatiota ei esiinny. == Viitteet == ==Kirjallisuutta== == Aiheesta muualla == *Konsonanttien geminoituminen Luokka:Suomen kieli
Al Jourgensen

Alain David "Al" Jourgensen, syntyjään Alejandro Ramírez Casas (s. 9. lokakuuta 1958 Havanna, Kuuba) on yhdysvaltalainen muusikko ja musiikkituottaja. Hän on industrial metal -yhtye Ministryn johtohahmo ja perustaja. Ministryn lisäksi muita Jourgensenin musiikillisia projekteja ovat tai ovat olleet Lard yhdessä Jello Biafran kanssa, Pailhead yhdessä Ian MacKayen kanssa ja Revolting Cocks (RevCo) belgialaisen Luc van Ackerin kera. == Huomautukset == == Lähteet == Luokka:Yhdysvaltalaiset muusikot Luokka:Vuonna 1958 syntyneet Luokka:Elävät henkilöt
Thomas Richards

Thomas Richards (15. maaliskuuta 1910 – 19. tammikuuta 1985) oli brittiläinen kestävyysjuoksija ja olympiamitalisti. Richards voitti maratonilla olympiahopeaa Lontoossa 1948 ajalla 2.35.07,6. Hän hävisi Argentiinan Delfo Cabreralle 16 sekuntia. Stadionilla hän ohitti täysin uupuneen belgialaisen Étienne Gaillyn, joka lopulta hävisi Richardsille 26 sekuntia ja sai pronssia. ==Lähteet== * * Luokka:Brittiläiset kestävyysjuoksijat Luokka:Brittiläiset olympiamitalistit Luokka:Vuonna 1910 syntyneet Luokka:Vuonna 1985 kuolleet
Bertil Albertsson

Bertil Albertsson (1. syyskuuta 1921 – 3. maaliskuuta 2008) oli ruotsalainen kestävyysjuoksija ja olympiamitalisti. Albertsson saavutti 10 000 metrin juoksussa olympiapronssia Lontoossa 1948 ajalla 30.53,6. Hän hävisi Emil Zátopekille 54 sekuntia ja Alain Mimounille 6,2 sekuntia. Samoissa kisoissa hän sijoittui 5 000 metrin juoksussa viidenneksi ajalla 14.39,0. Brysselin EM- kilpailuissa 1950 hän keskeytti 10 000 metrillä ja sijoittui 5 000 metrillä kymmenenneksi ajalla 15.02,2. ==Lähteet== * * * Luokka:Ruotsalaiset kestävyysjuoksijat Luokka:Ruotsalaiset olympiamitalistit Luokka:Vuonna 1921 syntyneet Luokka:Vuonna 2008 kuolleet
Valta, johtajuus, tuho ja toivo J. R. R. Tolkienin teoksessa Taru sormusten
herrasta eli ”Management by Sauron”

Valta, johtajuus, tuho ja toivo J. R. R. Tolkienin teoksessa Taru sormusten herrasta eli ”Management by Sauron” on Harri Hietikon väitöskirja vuodelta 2008. Tutkimus käsittelee nykyajan johtajatyyppejä Tolkienin romaanin Taru sormusten herrasta tarjoamien mallien valossa. Hietikko yhdistää tutkimuksessaan hallinto- ja kirjallisuustiedettä. Hän tekee analyysiaan varten johtajaprofiilin romaanisarjan kahdeksasta hahmosta. Esimerkiksi Gandalf Harmaan hän määrittää ”rakentavaksi viisaaksi”, jonka keinoja ovat suostuttelu ja motivointi. Hänen vastakohtansa Saruman Valkoinen puolestaan edustaa ”tuhoavaa viisautta”. Hietikon Sormusten herrasta löytämä kulttuurinen jäsennys jakaa kulttuurit toivon ja ylpeyden kulttuureiksi.Sainio, Sirpa: ”Tolkienin maailmasta löytyvät nykypäivän johtajatyypit”. Pohjalainen 17.10.2008, s. 17. Hietikolle Tolkienin luoman maailman avasivat kirjan pohjalta tehdyt elokuvat. Niistä hän kertoo ymmärtäneensä, että kyseessä on aikuisten kertomus. Valta ja johtamisen problematiikka ovat hänen mukaansa tarinassa erittäin keskeisesti esillä.Elokuva paljasti vallan rakenteet. Hämeen sanomien verkkosivut 21.10.2008 (Viihde). Viitattu 19.11.2008. == Lähteet == == Aiheesta muualla == * Tampereen yliopisto. Väitökset: Harri Hietikko. Lehdistötiedote 2008. * Väitöskirjan tiivistelmä. * Elina Korkee: Väitöskirja: Gandalf olisi pätevä johtaja – ja myös Saruman. Suomen kuvalehden verkkotoimitus / STT 10.11.2008. * Ilkka Kuosmanen: Harri Hietikon väitöskirja tuo Tolkienin johtajuusmallit tähän päivään. Etelä-Suomen sanomat 10.11.2008. * Tuomo Takala: Management by Sauron . Savon sanomat 22.4.2010. Luokka:Suomalaiset tietokirjat Luokka:Kirjat kirjallisuudesta Luokka:J. R. R. Tolkien Luokka:Vuoden 2008 kirjat Luokka:Väitöskirjat
Soekarno-Hattan kansainvälinen lentoasema

Soekarno-Hattan kansainvälinen lentoasema (; IATA: CGK, ICAO: WIII) on lentoasema Jaavalla, Indonesiassa. Se avattiin vuonna 1985. Virallinen nimi tuli maan ensimmäiseltä presidentti Sukarnolta ja ensimmäiseltä varapresidentti Mohammad Hattalta. Soekarno-Hattan kansainvälinen lentoasema sijaitsee Tangerangissa, Jakartan lähellä. Sen pinta-ala on 18 neliökilometriä. Se sai vuonna 1995 Aga Khanin arkkitehtuuripalkinnon. ==Lähteet== == Aiheesta muualla == * World Airport Guide * Lentoaseman kotisivut Luokka:Indonesian lentoasemat
Anna Gurji

Anna ”Giorgobiani” Gurji (; s. 1. huhtikuuta 1991 Tbilisi, Georgia) on georgialainen elokuvanäyttelijä. Hän aloitti elokuva-uransa vuonna 1998 elokuvassa Town, jonka jälkeen hän palasi elokuvauralla vuonna 2006. Ohjaaja Khatuna Giorgobiani on Annan vanhempi sisar. Luokka:Georgialaiset näyttelijät Luokka:Vuonna 1991 syntyneet Luokka:Elävät henkilöt
Denholm Elliott

Denholm Mitchell Elliott (31. toukokuuta 1922 Ealing, Lontoo, Englanti – 6. lokakuuta 1992 Ibiza, Espanja) oli englantilainen näyttelijä ja Oscar-ehdokas. Hänet tunnetaan muun muassa elokuvista Alfie – naisten viettelijä (1966), A Doll's House (1973), Yksi silta liikaa (1977), Singaporen kuningas (1979), Blade on the Feather (1980), Outo intohimo (1980), Kadonneen aarteen metsästäjät (1981), Vaihtokaupat (1983), Sikamainen juttu (1984), Valtakunnan puolustus (1985), Hotelli Firenzessä (1985), Rantahotelli (1986) sekä Indiana Jones ja viimeinen ristiretki (1989). Lisäksi hän näytteli minisarjassa A Child's Christmas in Wales (1987). Elliot teki uransa aikana myös teatteriproduktioita. == Palkinnot == * Kansas City Film Critics Circlen palkinto (1987) * BAFTA-palkinto (1981, 1984, 1985, 1986) * Best Actor (1986) * Peter Sellers Award of Comedy (1985) * Evening Standard British Film Award (1981) == Ehdokkuudet == * Oscar (1987) * Gemini (1987) * BAFTA Film Award (1974, 1980, 1982, 1987) == Yksityiselämä == Elliott oli kaksi kertaa naimisissa. Virginia Mackennan kanssa vuonna 1954 ja Susan Robinsonin kanssa kuolemaansa asti. Hänellä on kaksi lasta. Elliott oli biseksuaali, hänet todettiin HIV-positiiviseksi vuonna 1987 ja vuotta myöhemmin hän sai AIDS- diagnoosin. Denholm Elliott kuoli 70-vuotiaana 6. lokakuuta 1992. == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Vuonna 1922 syntyneet Luokka:Vuonna 1992 kuolleet
Salli Jokunen

Salli Jokunen () on Charles M. Schulzin luoman Tenavat-sarjakuvan hahmo. Hän on Jaska Jokusen pikkusisko. Joissain varhaisissa Tenavien suomennoksissa hahmon nimi oli Jaana. Luonteeltaan Salli on laiska ja itsekeskeinen, mutta hyväsydäminen ja isoveljensä tavoin hyvin herkkä elämän epäoikeudenmukaisuudelle. Salli ylipuhuu aina Jaska Jokusen auttamaan häntä koulutehtävissä, mutta ei suhtaudu isoveljeensä kovinkaan kunnioittavasti. Salli on ihastunut Eppuun, jota hän kutsuu omaksi kultamussukakseen (). Eppu kiistää hänellä olevan minkäänlaisia tunteita Sallia kohtaan, mutta Salli ei koskaan tunnusta tätä asiaa, vaan pitää Eppua poikaystävänään. Salli nähdään usein pitämässä koulussa luokan edessä esitelmää. Esitelmissään sekä kotiaineissaan hän luettelee itse keksimiään ”faktoja”, jotka perustuvat usein asioiden sotkemiseen, sekä ujuttaa tekstin sekaan puujalkavitsejä ja muita asiattomia huomautuksia. Toisin kuin muut Tenavien hahmoista, Salli ei liiemmin ole kiinnostunut urheilusta, ja hän viettää aikaansa mieluiten säkkituolissa löhöillen. Salli esittelee usein keksimiään uusia ”filosofioita”, jotka muodostuvat aina yhdestä iskulauseesta vailla mitään syvällistä sisältöä (esim. ”Mitä väliä?” tai ”Kuka, minäkö?”). Sallilla on lyhyet, vaaleat hiukset, jotka on muotoiltu erikoisiksi ”sarviksi”. Päälaella on hiuspompula, jonka keskellä ainakin varhaisemmissa piirroksissa erottuu pieni rusetti. Tavallisesti hän on pukeutunut pilkulliseen mekkoon, joka Tenavat-animaatioissa on väriltään vaaleanpunainen tai -sininen. Talvisin ja etenkin Tenavien myöhempinä ilmestymisvuosina Salli kuitenkin käyttää mekon sijasta paitaa ja housuja. ==Hahmon historia== Sallin syntymästä kerrottiin 26. toukokuuta 1959 ilmestyneessä stripissä ja hänen nimensä mainittiin 2. kesäkuuta, mutta hänet näytettiin vasta 23. elokuuta julkaistussa sunnuntaistripissä. Hän on siten ensimmäinen Tenavien hahmo, jonka vaiheita seurattiin syntymästä alkaen.Meet the Gang Fivecentsplease.com. Viitattu 26.12.2014. Hänet oli kuvattu aluksi vauvana, mutta hän vanheni myöhemmin suunnilleen saman ikäiseksi kuin Eppu. Vuosina 1965–1966 Sallin nähtiin käyttävän puolen vuoden ajan vasemmassa silmässään silmälappua, koska hän kärsi amblyopiasta eli laiskasta silmästä. Yhdysvaltain terveysministeriö julkaisi vuonna 1968 tähän tarinaan kuuluneet stripit kokoelmana Security is an Eye Patch, jota myytiin 15 sentin kappalehintaan terveysvalistustarkoituksessa.David Hunter: What’s new since Charlie Brown detected Sally’s amblyopia with a home eye exam? REBIScan 4.9.2013. Viitattu 26.12.2014. Charles M. Schulzin toisen vaimon Jean Schulzin mukaan termi ”Sweet Babboo” (”kultamussukka”) on lainattu hänen puheestaan.Celebrating Peanuts 60 years, Jean Schulzin esipuhe. Andrews McMeel Publishing, Kansas City 2009. Stacy Ferguson eli nykyinen laulaja Fergie toimi Sallin ääninäyttelijänä joissain 1980-luvulla tehdyissä Tenavat-animaatioissa. ==Lähteet== Luokka:Tenavien hahmot Luokka:Kuvitteelliset lapset
Itä-Timorin kriisi 1999

Vuoden 1999 kriisi Itä-Timorissa alkoi maan itsenäistymistä vastustaneiden militanttien siviileihin kohdistuneilla hyökkäyksillä, jotka laajenivat yleiseksi väkivallaksi ympäri maata. Väkivalta purkautui Itä-Timorin itsenäistymistä koskeneen kansanäänestyksen jälkeen. Noin 1 400 siviilin arvioidaan saaneen surmansa väkivaltaisuuksissa. YK perusti alueelle rauhanturvaamisoperaation InterFET. luokka:Itä-Timorin historia Luokka:1999
Hirvijärvi

Hirvijärvi voi tarkoittaa seuraavia: == Kyliä tai asutusalueita == *Hirvijärvi, kylä Jalasjärvellä Kurikassa *Hirvijärvi, kylä Juupajoella *Hirvijärvi, kylä Kaavilla *Hirvijärvi, kylä Karttulassa Kuopiossa *Hirvijärvi, kaupunginosa Kuopiossa *Hirvijärvi, kylä Lopella *Hirvijärvi, kaupunginosa Pieksämäellä *Hirvijärvi, kylä ja järvi Siikaisissa *Hirvijärvi, kylä Sonkajärvellä == Järviä == *Hirvijärvi, järvi Hirvensalmen Hirvilahdella *Hirvijärvi, järvi Hirvensalmen Letrunkylässä *Hirvijärvi, järvi Hollolassa *Hirvijärvi, järvi Ikaalisissa *Hirvijärvi, järvi Jalasjärvellä *Hirvijärvi, järvi Joutsassa *Hirvijärvi, järvi Juupajoella *Hirvijärvi, järvi Jyväskylässä *Hirvijärvi, järvi Jämsän Hämepohjassa *Hirvijärvi, järvi Jämsän Koskenpäällä *Hirvijärvi, järvi Jämsän Sammallahdella *Hirvijärvi, järvi Jämsänkoskella *Hirvijärvi, järvi Kangasniemellä *Hirvijärvi, järvi Karstulassa *Hirvijärvi, järvi Kihniössä *Hirvijärvi, järvi Kouvolassa *Hirvijärvi, järvi Kuhmoisissa *Hirvijärvi, järviallas Kuopiossa ja Tervossa, osa Hirvijärvi–Kallioselkä–Ahveninen–Suovun järvikokonaisuutta *Hirvijärvi, järvi Kuopiossa Hirvilahden kylän lähellä *Hirvijärvi, järvi Kyyjärvellä *Hirvijärven tekojärvi, tekojärvi Lapualla ja Seinäjoella *Hirvijärvi, järvi Mikkelissä *Hirvijärvi, järvi Nurmossa *Hirvijärvi, järvi Vantaanjoen vesistössä Hyvinkäällä, Riihimäellä ja Lopella *Hirvijärvi, järvi Mynämäellä *Hirvijärvi, järvi Orivedellä *Hirvijärvi, järvi Padasjoella *Hirvijärvi, järvi Parkanossa *Hirvijärvi, järvi Pieksämäellä *Hirvijärvi, järvi Pielavedellä *Hirvijärvi, järvi Pyhtäällä *Hirvijärvi, järvi Pälkäneellä *Hirvijärvi, järvi Ruovedellä *Hirvijärvi, järvi Sysmässä *Hirvijärvi, järvi Tampereella *Hirvijärvi, järvi Toivakassa *Hirvijärvi, järvi Valkealassa *Hirvijärvi, järvi Vesannolla *Hirvijärvi, järvi Vesilahdella *Hirvijärvi, järvi Virtain Piilissä *Hirvijärvi, järvi Ylöjärven Hirvilahdella *Hirvijärvi, järvi Ylöjärven Takamaalla *Hirvijärvi, järvi Ähtärissä === Muunnelmia === * Iso Hirvijärvi, järvi Mikkelissä * Iso Hirvijärvi, järvi Pälkäneellä * Iso Hirvijärvi, järvi Sysmässä * Pieni Hirvijärvi, järvi Mikkelissä * Vähä Hirvijärvi, järvi Kihniössä * Vähä Hirvijärvi, järvi Pälkäneellä * Vähä Hirvijärvi, järvi Sysmässä * Vähä Hirvijärvi, järvi Tampereella == Henkilöitä == * Liisa Hirvijärvi (s. 1935), pituushyppääjä, pika- ja viestijuoksija. Luokka:Järvien täsmennyssivut
Luettelo poliittisista syistä vangituista kansanedustajista

Luettelo poliittisista syistä vangituista kansanedustajista on jaettu kahteen luetteloon: * Luettelo poliittisista syistä Suomessa vangituista kansanedustajista * Luettelo poliittisista syistä Venäjällä vangituista kansanedustajista
The Essential Iron Maiden

The Essential Iron Maiden on Iron Maidenin neljäs ”greatest hits” -kokoelma. Albumi julkaistiin 12. heinäkuuta 2005 Yhdysvalloissa ja Thaimaassa. Se on osa Sony BMG:n The Essential -sarjaa. ==Kappaleet== ===Ensimmäinen levy=== # # # # # # # # # # # # # ===Toinen levy=== # # # # # # # # # # # # # # == Lähteet == Luokka:Vuoden 2005 kokoelma-albumit Luokka:Iron Maidenin kokoelma-albumit Luokka:Kevin Shirleyn tuottamat albumit Luokka:The Essential
Anapa

Anapa () on kylpyläkaupunki Krasnodarin aluepiirissä Venäjällä. Kaupunki sijaitsee Mustanmeren rannalla 160 kilometriä Krasnodarista länteen. Ilmasto on välimerellinen. Talven keskilämpötila on 1° celsiusta, heinäkuun 23°. Uintikausi kestää toukokuun puolestavälistä lokakuun puoleenväliin. Asukkaita kaupungissa oli 58 990 henkeä (vuonna 2010). == Historia == === Antiikki === Antiikin aikana nykyisen kaupungin paikalla sijaitsi Sindikos Limenin kaupunki. 300-luvulta eaa. aina 200-luvulle saakka kaupunki kuului Bosporoksen valtakuntaan ja tunnettiin nimellä Gorgippeia. pienoiskuva|vasen|Anapan uimarantaa. === Myöhempi historia === 1300-luvulla paikalla sijaitsi Genovan siirtokunta Mapa. Turkkilaiset valtasivat sen vuonna 1475. 1700-luvun lopussa turkkilaiset rakensivat paikalle linnoituksen. Venäjän joukot valtasivat sen vuosina 1791, 1808 ja 1828. Lopullisesti seutu liitettiin Venäjään Adrianopolin rauhassa vuonna 1829. Anapan kaupunki perustettiin vuonna 1846. 1800-luvun lopulla siitä tuli suosittu lomanviettopaikka, johon neuvostoaikana rakennettiin lukuisia parantoloita, lepokoteja ja pioneerileirejä. == Lähteet == * === Viitteet === ==Aiheesta muualla== * Anapan kaupungin sivusto Luokka:Antiikin Kreikan siirtokunnat Luokka:Krasnodarin aluepiirin kaupungit
Kun taivaalta satoi rahaa

Kun taivaalta satoi rahaa () on Carl Barksin käsikirjoittama ja kuvittama Aku Ankka -sarjakuvatarina. Barks sai tarinan valmiiksi vuonna 1950, ja se julkaistiin ensimmäisen kerran Walt Disney’s Comics and Stories -lehden numerossa 126 maaliskuussa 1951. == Juoni == Aku on Tupun, Hupun ja Lupun kanssa renkinä Roope-sedän maatilalla. Ankanpojat työskentelevät ahkerasti, mutta mukavuudenhaluinen Aku on kyllästynyt ainaiseen raatamiseen naurettavalla palkalla. Kun hän istahtaa lepäämään, kulkee Hannu Hanhi ohitse. Aku kertoo hänelle työnteon ikävyydestä. Hannu kehuskelee onnellaan ja toteaa että hänen ei ole koskaan tarvinnut tehdä työtä. Aku keksii, että hän voisi lähteä Hannun mukaan ja kokeilla, miten onni tällöin toimii. Roopella on valtava laari, jossa kaikki muut luulevat olevan viljaa, mutta johon onkin kätkettynä suunnaton määrä rahaa. Hän ui niissä, kun muut tekevät töitä. Yhtäkkiä valtava pyörremyrsky vie Roopen rahat taivaan tuuliin. Tupu, Hupu ja Lupu näkevät tämän ja menevät katsomaan Roopea, joka kuitenkin on selvinnyt ja suhtautuu asiaan rauhallisesti. Hän tietää saavansa lopulta rahat takaisin. Aku ja Hannu päättävät toivoa, että Hannun hattuun putoaisi rahaa. Toive toteutuukin. Pyörremyrskyn yläilmoihin kuljettamista rahoista putoaa hattuun kaksi miljoonaa dollaria, molemmille siis miljoona. Riemastuneet Aku ja Hannu päättävät lähteä heti matkalle maailman ympäri. Rahaa on satanut muuallekin. Kukaan ei halua enää tehdä työtä. Aku ja Hannu pysähtyvät pieneen kylään aikoen syödä jossakin ravintolassa sekä tankata autonsa, mutta huomaavat, että kaikki liikkeet on suljettu. Monen päivän epätoivoisen vaelluksen jälkeen Aku palaa Roopen luo. Roope sanoo, että hän voi kyllä palkata Akun uudestaan, mutta kananmunat maksavat miljoona kappaleelta. Pian Roopelle tulee jonottamaan muitakin asiakkaita nälissään, ja koska hänen myyntikojunsa on maan ainoa avoinna oleva elintarvikeliike, hän pystyy monopoliasemansa vuoksi kiskomaan peruselintarvikkeistakin tuhansia tai jopa satojatuhansia dollareita. Niinpä Roope saa kaikki rahansa takaisin. Loppukohtauksessa Roope ui rahoissaan, kuten ennenkin. == Tulkintoja == Tarina on yksi Barksin tunnetuimmista. Tarina on faabeli markkinatalouden toiminnasta. Roope sanoo kiivettyään rahalaariin: ”Ihmiset aina haluavat rahaa... Toisin se on. Minä tiedän, että se on vain paperia ja metallia.” Se on myös ensimmäinen tarina, jossa Roopen rahasäiliö esiintyi jossakin muodossa. Suomeksi tarina on julkaistu muutaman kerran Aku Ankka -lehdessä sekä lisäksi Aku Ankan parhaat -sarjaan kuuluvassa nimikkoalbumissaan, kirjassa Aku Ankka ja kumppanit: näköispainos 1951-1952, osa 1 sekä albumissa Mahtiankka Roope, joka on julkaistu myös Pohjanmaan murteella nimellä Ison taloon Ankka. == Lähteet == Luokka:Carl Barksin sarjakuvatarinat
Oskar Karlsson

Oskar Amatus Karlsson () oli suomalainen jääkäriluutnantti. Hänen vanhempansa olivat rakennusmestari Karl Johan Jansson ja Mathilda Hägglund.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Karlsson kävi viisi luokkaa Maarianhaminan reaalioppilaitosta ja kauppakoulun. ==Jääkärikausi== Karlsson työskenteli kauppa-apulaisena ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 6. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon.Suomen jääkärit II 1933: 1161. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Karlsson astui Suomen armeijan palvelukseen Saksassa 7. helmikuuta 1918 kirjoitettuaan palvelusitoumuksen ja vannottuaan sotilasvana hänet ylennettiin varavääpeliksi. Hän saapui 18. helmikuuta 1918 jääkärien etujoukon mukana Vaasaan, mistä hänet komennettiin sähköttäjäksi Vaasan radioasemalle. ==Sisällissodan jälkeinen aika== Karlsson siirrettiin sisällissodan jälkeen 17. kesäkuuta 1918 alkaen Santahaminan radioaseman päälliköksi. Armeijasta hän erosi 17. kesäkuuta 1919 vain liittyäkseen 26. kesäkuuta 1919 Karjalan (Aunuksen) retkikuntaan, jossa hän toimi Rajakonnun erillisen komppanian päällikkönä 1. heinäkuuta - 10. syyskuuta 1919 välisen ajan. Retkikunnalla hän otti osaa Hongin kylän taisteluun. Aunuksesta palattuaan hän liittyi 2. lokakuuta 1919 Pohjois-Inkerin vapaajoukkoihin, missä hän toimi 2. pataljoonan komentajana ja otti osaa taisteluihin Lehtokylässä, Sahannotkossa, Lukkarinmäellä, Lempaalassa ja Grusinassa. Myöhemmin hän toimi rykmentin esikunnassa tiedustelutoimiston päällikkönä. Sotaretkiltään palattuaan hän siirtyi keskuspoliisin palvelukseen ensin Maarianhaminaan 15. tammikuuta 1920 - 15. toukokuuta 1923 väliseksi ajaksi ja Helsinkiin 1. huhtikuuta 1924 – 1926 väliseksi ajaksi. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1927 kuolleet
Mielikuvituksen mestarit

Mielikuvituksen mestarit (13 unohdettua fantastia) on vuonna 2003 ilmestynyt tutkija ja toimittaja Jari Koponen tietokirja kolmestatoista tieteis-, fantasia- ja utopiakirjallisuuden kirjoittajasta. Koponen esittelee kolmetoista edustajaa, ”fantastia”, jotka ”ovat olleet niin outoja, että ne on neljän vuosisadan aikana unohdettu historian kellariin”. == Esitellyt kirjailijat == * Athanasius Kircher * Giacomo Casanova * Louis-Sébastien Mercier * Auguste de Villiers de l’Isle-Adam * Camille Flammarion * John Uri Lloyd * August Strindberg * Paul Scheerbart * Alfred Jarry * Sydney Fowler Wright * Raymond Roussel * Stanislaw Witkiewicz * Velimir Hlebnikov == Lähteet == * == Aiheesta muualla == * Sisällysluettelo ja valikoima lainauksia. * Markku Soikkeli: Absurdi tiede kehittää ymmärrystä. * Kirjan esittely Pirkkalan kirjaston sivulla. Luokka:Kirjat kirjallisuudesta Luokka:Suomalaiset tietokirjat Luokka:Vuoden 2000 kirjat
New Amsterdam

New Amsterdam (, ) voi tarkoittaa: === Paikat === *Uusi Amsterdam, hollantilainen siirtokunta *New Amsterdam, kaupunki Indianassa, Yhdysvalloissa. *New Amsterdam, kaupunki Guyanassa, Etelä-Amerikassa *Nieuw Amsterdam, kaupunki Surinamessa, Etelä-Amerikassa === Muita merkityksiä === *New Amsterdamin teatteri New Yorkissa *New Amsterdam, yhdysvaltalainen televisiosarja
30 päivää kaamosta

30 päivää kaamosta (30 Days of Night) on samannimiseen sarjakuvaan perustuva kauhuelokuva vuodelta 2007. Sen on ohjannut David Slade. == Juoni == Elokuva sijoittuu Barrow’n pikkukaupunkiin Alaskassa. Synkän keskitalven lähestyessä asukkaat matkaavat kohti etelää, jossa heidän on määrä talvehtia pahimman ajan yli. Suunnitelmat kuitenkin muuttuvat, kun paikalle saapuu joukko vampyyreja, jotka käyttävät hyväkseen kaamosajan loputonta yötä. Radiopuhelimet poltetaan, sähköt katkaistaan ja viimeinen lentokone on jo lähtenyt. Vampyyreilla on 30 päivää aikaa aterioida eristetyssä kaupungissa, jossa toivo on jo menetetty. Kuka selviää ja kuka kuolee? == Roolit == == Aiheesta muualla == === Arvostelut === * Luokka:Yhdysvaltalaiset kauhuelokuvat Luokka:Vampyyrielokuvat Luokka:Vuoden 2007 yhdysvaltalaiset elokuvat Luokka:David Sladen ohjaamat elokuvat Luokka:Sarjakuviin pohjautuvat elokuvat
Geraldine Ferraro

Geraldine Ferraro (26. elokuuta 1935 – 26. maaliskuuta 2011) oli yhdysvaltalainen poliitikko. Hän oli edustajainhuoneen jäsen vuosina 1979–1985. Vuonna 1984 hän oli Walter Mondalen varapresidenttiehdokas. Tämä oli ensimmäinen kerta, kun nainen oli pääpuolueen varapresidenttiehdokkaana Yhdysvalloissa. Ferraro oli kotoisin New Yorkista. Koulutukseltaan hän oli opettaja ja juristi. Edustajainhuonekautensa jälkeen hän pyrki kahdesti senaattiin, mutta häntä ei valittu. Hän osallistui aktiivisesti Hillary Clintonin vaalikampanjaan 2008, ja hänen kerrotaan hankkineen kampanjalle 125 000 dollaria. Hän joutui vetäytymään roolistaan kampanjaorganisaatiossa, kun Ferraron kommentit Barack Obamasta tulkittiin rasistisiksi. Ferraro kuoli syöpään 75-vuotiaana 26. maaliskuuta 2011. == Lähteet == ==Aiheesta muualla== * Geraldino A. Ferraron muistokirjoitus Helsingin Sanomissa Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1935 syntyneet Luokka:Vuonna 2011 kuolleet
Vernissaus

Vernissaus () tarkoittaa taidenäyttelyn avajaisia. Vieraille voidaan tarjota pientä purtavaa ja viiniä heidän keskustellessaan taiteilijan ja muiden vieraiden kanssa näyttelyn teoksista. Läsnä voi olla myös kriitikoita ja muita toimittajia, tai heidät on voitu kutsua erilliseen tilaisuuteen. Tapa on saanut alkunsa Pariisin salongista. Taiteilijat tekivät teoksilleen viimeistelyn vernissaamalla ne. Mesenaatit ja eliitti olivat läsnä vernissauksen aikana ennen virallisia avajaisia, ja tästä tavasta sai alkunsa perinne juhlistaa taideteoksen tai taideteosten valmistumista ystävien ja mesenaattien kanssa. Aikaa myöten ero varsinaisen vernissauspäivän ja avajaisten välillä hävisi. Nykyisin vernissaus on myyntinäyttelyissä tilaisuus markkinoida myytäviä teoksia ostajille ja kriitikoille. Vastaavasta näyttelyn päätöstilaisuudesta käytetään englanniksi ja saksaksi nimitystä finissage. Suurten näyttelyiden puolivälissä voi olla myös tilaisuus nimeltä midissage. ==Lähteet== == Aiheesta muualla == Luokka:Taidehistorian käsitteet Luokka:Taidenäyttelyt
Hirvijärvi (järvi Jalasjärvellä)

Hirvijärvi on matala, runsaskasvustoinen ja peltojen ympäröimä järvi Kurikan kunnassa, entisen Jalasjärven kunnan Hirvijärven kylässä. Pinta-alaa järvellä on 0,75 neliökilometriä, ja se kuuluu Kyrönjoen valuma-alueeseen. Järven pohjoispäässä, paikassa, jossa Hirvijoki ja Hirviluoma laskevat järveen, sijaitsee lintutorni. Myös järven kaakkoispuolella, keskellä järveä sijaitsee lintutorni. Hirvijärven laskujoki on Leväjoki. Vuoden 2011 aikana Hirvijärvi ruopattiin kauttaaltaan ja keväällä 2012 sen vedenpintaa nostettiin noin metrillä. Myös laskujoki Leväjokea uudistettiin. Järvi lukeutuu Suomenselän alueen parhaimpiin muutonaikaisiin levähdyspaikkoihin. Hirvijärvellä saattaa huhtikuun lopulla nähdä tuhansittain hanhia ja sadoittain joutsenia. Lisäksi tundrahanhia, lyhytnokkahanhia ja pikkujoutsenia tavataan säännöllisesti. Limingan seudun lisäksi järvi on mahdollisesti varmimpia paikkoja, jossa lyhytnokkahanhen voi Suomessa nähdä. Myös jalohaikara, haahka ja mustapyrstökuiri on tavattu Hirvijärvellä. Perinteisesti Hirvijärven alueella on keväisin järjestetty bongauskilpailu, joka kestää viikon. == Lähteet == == Aiheesta muualla == *Ilmakuvia järvestä Luokka:Jalasjärven järvet Luokka:Kyrönjoen vesistö
Fantastinen realismi

Fantastinen realismi on kuvataiteen ja kirjallisuuden taidesuuntaus. Fantastisessa realismissa on mukana surrealismia, esoteerisuutta ja symbolismia. Fantastinen realismi on vuonna 1946 perustetun Wienin fantastisen realismin koulukunnan tyylisuunta kuvataiteessa. Koulukunnan uskonnollinen ja esoteerinen symbolismi pyrki kunnioittamaan vanhojen mestareiden tekniikkaa ja heidän taiteessaan näytteli keskeistä osaa pyrkimys selkeyteen ja yksityiskohtien tarkkaan kuvaamiseen. Fantastisen realismin koulukuntaan kuuluivat muun muassa Wienin kuvataideakatemiassa professori Albert Paris Güterslohin johdolla opiskelleet Ernst Fuchs, Arik Brauer, Rudolf Hausner ja Wolfgang Hutter, joiden edustamassa taiteessa on nähty yhteyksiä varhaiseen flaamilaiseen maalaustaiteeseen. Suuntaus nimeltä fantastinen realismi vaikutti hetken aikaa myös kirjallisuudessa 1960-luvulla. Aluksi kirjallisesti suuntautunut, mutta myöhemmin kuvataiteilijana tunnettu kittiläläinen Kalervo Palsa nimitti tyyliään fantastiseksi realismiksi. Visionary Art Hall of Fame -verkkogalleria mainitsee H.R. Gigerin yhdeksi suuntauksen kärkinimistä. ==Katso myös== *Visionaarinen taide *Realismi *Fantasiataide ==Kirjallisuutta== * Die Wiener Schule des Phantastischen Realisumus (C. Bertelsmann) (Johann Muschik) 1974 ISBN 3-570-06123-X (saksaksi) * Fantastic Art Taschen 2005 (Schurian, Prof. Dr. Walter) ISBN 978-3-8228-2954-7 (English edition) * Phantastischer Realismus Belvedere, Wien 2008 ISBN 978-3-901508-44-8 (German Language) == Lähteet == Luokka:Taidesuuntaukset Luokka:Surrealismi
Karl Carstens

Karl Carstens (14. joulukuuta 1914 Bremen – 30. toukokuuta 1992 Meckenheim) oli saksalainen poliitikko. Hän toimi Länsi-Saksan viidentenä liittopresidenttinä vuosina 1979–1984.NNDB Carstens syntyi Bremenissä ja opiskeli lakia ja politiikan tutkimusta Frankfurtin, Dijonin, Münchenin, Königsbergin ja Hampurin yliopistoissa 1933–1936. Hän suoritti lakitieteen kandidaatin tutkinnon Yalessa 1949.Bundespräsident Carstens valittiin liittopäiville 1972 CDU:n edustajana. Hän nousi liittopäiväryhmän puheenjohtajaksi 1973, liittopäivien puhemieheksi 1976 ja liittopresidentiksi 1979. Carstensin presidenttikauden värikkäimpiä tapahtumia oli vuoden 1983 uusintavaalit, jotka piti järjestää, kun vastavalittu liittokansleri Helmut Kohl hävisi luottamusäänestyksen. Kohlia syytettiin perustuslain väärinkäyttämisestä, mutta Carstens suostui hajottamaan liittopäivät ja järjestämään uudet vaalit. Vuonna 1984 Carstens päätti ikäänsä vedoten olla pyrkimättä toiselle kaudelle. == Lähteet == == Aiheesta muualla == Luokka:Saksan presidentit Luokka:Saksalaiset kristillisdemokraattiset poliitikot Luokka:Saksan liittopäivien puhemiehet Luokka:Vuonna 1914 syntyneet Luokka:Vuonna 1992 kuolleet